कुरान पढ़ो आैर दूसरों को पढ़ाओ
धातकीडीहमें जुलूस पहुंचकर सभा में बदल गया। यहां डॉ. गुलाम जरकानी ने पुन: शिक्षा के महत्व पर प्रकाश डाला। उन्होंने मुस्लिम एजुकेशन ट्रस्ट में योगदान करने की अपील की। मौलाना जियाउल मुस्तफा ने कहा कि इस्लाम में शिक्षा काे बड़ा बताया गया है। नबी का कहना है कि कुरान पढ़ो आैर दूसरों को पढ़ाओ। सभा का संचालन हाफिज इसरार ने किया। मौलाना हाजी काजी मुश्ताक ने नात शरीफ पेश की। सभा को मौलाना इजहार अहमद, मौलाना सलाहउद्दीन ने संबोधित किया।
मौलाना इम्तियाज ने दुआ फरमाई और उन्हीं के द्वारा सलात सलाम का यह नजराना पेश किया गया -मुस्तफा जाने रहमत पे लाखों सलाम, बज्मे शमा-ए-हिदायत पे लाखों सलाम। मौलाना गाजी महमूद ने कहा कि हमें अपने रसूल से मोहब्बत करने का सबूत देना चाहिए। मोहब्बत को इस तरह से जाहिर करें और उनसे अपनी मोहब्बत का सबूत यह होगा कि हम उनके बताए रास्ते पर चलें। इस अवसर पर फजल खान, मो. शौकत, मो. मुख्तार सफी, शकील खान, असलम रब्बानी आदि मौजूद थे। वहीं, जुगसलाई ईदगाह मैदान से भी जुलूस की शुरुआत हुई, जो विभिन्न रास्तों से होकर जुगसलाई फाटक गोलचक्कर पहुंचा। यहां कारी मुश्ताक ने नात पढ़ी। मौलाना मतीउल्लाह ने सलात सलाम पेश किया।
धातकीडीह के सेंटर मैदान में दुआ फरमाते लोग।
hin_Deva hin_Deva hin_Deva bho_Deva